Congresul de la Laibach
Congresul de la Laibach a fost o conferință a monarhilor aliați (sau a reprezentanților acestora) din 1821, convocat ca parte a Sistemului Congresului (viitorul Concert European). Acest congres a fost o tentativă a cinci mari puteri de rezolvare a problemelor internaționale apărute pe continent după încheierea Războaielor Napoleoniene prin negocieri și înțelegeri colective în locul conflictelor militare. Unul dintre rezultatele congresului a fost autorizarea Austriei să intervină în Regatul celor Două Sicilii pentru înăbușirea unei rebeliuni liberale. 